Diari Oficial de la Generalitat Valenciana


Sumario DOGV 4429, del 30-01-2003 (2003/512)

RESOLUCIÓN de 20 de noviembre de 2002, del conseller de Obras Públicas, Urbanismo y Transportes, que aprueba definitivamente el Plan Especial de alineaciones del viario para el puente sobre el río Gorgos del municipio de Gata de Gorgos (Alicante).
-------------------------------------------------------------------------------------------------------------------------------------------------------------------------------------------------------------------------------------------------------

### Datos del documento

Número DOGV
:   4429

Fecha DOGV
:   30-01-2003

Sección del DOGV
:   III. CONVENIOS Y ACTOS - G) OTROS ASUNTOS

Número del documento
:   2003/512


Fecha del documento
:   20-11-2002

Organismo emisor
:   Conselleria de Obras Públicas,Urbanismo y Transportes

Tipo de documento
:   Resolución

Descriptores 

:   * Gata de Gorgos
    * plan de urbanismo

RESOLUCIÓ de 20 de novembre de 2002, del conseller d'Obres Públiques, Urbanisme i Transports, que aprova definitivament el pla especial d'alineacions del viari per al pont sobre el riu Gorgos del municipi de Gata de Gorgos (Alacant). [2003/X512]
  
Vist l'expedient del pla especial d'alineacions del viari per al pont sobre el riu Gorgos del municipi de Gata de Gorgos (Alacant) i de conformitat amb els següents:
  
Antecedents de fet
  
Primer. El projecte de referència es va sotmetre a informació pública durant vint dies mitjançant acord plenari de l'Ajuntament de Gata de Gorgos el dia 16 de maig de 2002, i es va publicar un anunci en el Diari Oficial de la Generalitat Valenciana, de 24 de maig de 2002, i en un dels diaris de major difusió provincial el dia 21 de maig del mateix any.
  
Durant el pertinent període d'exposició pública, es va presentar una al·legació, sobre la qual hi ha informe tècnic i jurídic. Per acord plenari de l'Ajuntament del dia 23 de juliol de 2002 es va desestimar l'al·legació presentada i es va aprovar provisionalment el projecte.
  
Comunicades determinades deficiències des del Servici Territorial d'Urbanisme d'Alacant, el ple de l'Ajuntament, en sessió de 26 d'octubre de 2002, va aprovar provisionalment la documentació modificada i la va remetre a la Comissió Territorial d'Urbanisme per a la seua aprovació definitiva.
  
Segon. La documentació està integrada per memòria informativa i justificativa, plànols d'informació i ordenació, fitxa de planejament i gestió de l'àrea de repartiment coincident amb la unitat d'execució de nova creació i annex d'homologació.
  
Tercer. Consten en l'expedient els següents pronunciaments de les administracions les competències i béns de les quals pogueren resultar afectats:
  
Declaració d'Impacte Ambiental de la Conselleria de Medi Ambient, de 21 de març de 2000, amb caràcter favorable, únicament als efectes mediambientals i sense perjuí de la prèvia obtenció de les autoritzacions sectorials que li siguen d'aplicació, sempre que este es desenvolupe d'acord amb el que establix l'Estudi d'Impacte Ambiental i en l'apartat segon de la dita resolució, a què ens remetem en nom a la brevetat i concisió d'este acord.
  
Resolució de 12 de gener de 2001, del director general d'Obres Públiques de la Conselleria d'Obres Públiques, Urbanisme i Transports, d'aprovació definitiva del projecte del nou pont sobre el riu Gorgos.
  
Unitat de Carreteres del Ministeri de Foment, amb data 2 de juliol de 2002, emet informe favorable, i s'ha de sol·licitar autorització d'obres.
  
Confederació Hidrogràfica del Xúquer del Ministeri de Medi Ambient, amb data 17 de juny de 2002, emet informe en què indica quant afecta el domini públic hidràulic i/o la seua zona de policia, la necessitat d'ajustar-se al que disposa la Llei d'Aigües 29/85, els seus reglaments i la resta de disposicions que la desenvolupen.
  
Quart. La Comissió Territorial d'Urbanisme d'Alacant, en la sessió de 29 d'octubre de 2002, va acordar informar favorablement sobre el pla especial per a noves alineacions de viari pont sobre el riu Gorgos, del municipi de Gata de Gorgos, però supeditar la seua remissió al conseller d'Obres Públiques, Urbanisme i Transports fins que s'esmenen les observacions efectuades en este.
  
Amb data 18 de novembre de 2002, els servicis tècnics del Servici Territorial d'Urbanisme d'Alacant emeten informe en el següent sentit:
  
?Examinada la documentació aportada per l'Ajuntament de Gata de Gorgos amb data 4 de novembre de 2002, en relació amb l'expedient dalt referenciat, el tècnic que subscriu estima que esta s'ajusta al que disposa l'acord de la Comissió Territorial d'Urbanisme, de 29 d'octubre de 2002, per la qual cosa es pot donar per complit el citat acord?.
  
Cinqué. Amb data 19 de novembre de 2002, el conseller d'Obres Públiques, Urbanisme i Transports va emetre dictamen i va informar favorablement sobre l'alteració de les zones verdes afectades pel present expedient.
  
Fonaments de dret
  
Primer. La tramitació ha estat d'acord amb el que establix l'article 38, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant LRAU) i els articles 166 i 168 del RPCV.
  
No obstant això, l'última documentació presentada ha de remetre's per triplicat i degudament diligenciada.
  
Segon. La documentació s'estima completa, en funció de les característiques del municipi i de l'objecte de la modificació, als efectes del compliment de l'article 27 de la LRAU i 91 del RPCV.
  
Tercer. L'objecte del pla especial és la definició de les alineacions del nou vial necessari per a la connexió del nou pont sobre el riu Gorgos amb la zona urbana a què es pretén donar servici. Dites alineacions no estan previstes en l'instrument de planejament vigent. Per això, a fi de compatibilitzar l'ordenació urbanística i territorial amb l'execució material de l'obra pública, segons el que disposa l'article 169 del Reglament de Planejament de la Comunitat Valenciana (RPCV), es redacta un pla especial de protecció, integració i funcionalitat de les dotacions i infraestructures dels previstos en l'article 88 RPCV, que modifica el dit instrument de planejament.
  
A més de la pròpia definició de les alineacions del nou vial necessari sobre sòl urbà per a la connexió del nou pont sobre el riu Gorgos amb la zona urbana a què es pretén donar servici, el pla especial delimita ex novo una unitat d'execució sobre els terrenys ocupats per la necessària connexió viària per a evitar girs a l'esquerra que es generen en el punt d'unió entre el nou vial i la carretera N-332, també en sòl urbà. També s'incorpora annex d'homologació sectorial i modificativa per a establir les determinacions estructurals que s'incorporen amb motiu del pla especial i la unitat d'execució que es delimita.
  
Considera la unitat d'execució delimitada com a àrea de repartiment i susceptible d'actuació integrada. Incorpora fitxa de planejament i gestió on establix les condicions de connexió per a l'actuació integrada.
  
Els paràmetres de la unitat d'execució que es delimita poden resumir-se en: superfície bruta 4.900 m²s; edificabilitat total 4.165 m²t; aprofitament tipus 0,85 m²/m²; SD (total) 4.067 m²; RV 1.175 m²; ZV 2.892 m².
  
Quart. Les determinacions contingudes en el present expedient es consideren correctes des del punt de vista de les exigències de política urbanística i territorial de la Generalitat, tal com s'arreplega en l'article 40 de la LRAU.
  
Cinqué. Atés que la modificació proposada comporta diferent qualificació de part de la zona verda anteriorment prevista, ja que es detrau un sòl qualificat com a zona verda que passa a vial, i se suplementa amb un altre sòl públic que passa d'equipament públic a zona verda, en aplicació de l'article 55.4 LRAU, s'emet informe favorable del conseller d'Obres Públiques, Urbanisme i Transports en funcions del Consell Superior d'Urbanisme (disposició transitòria 9a de la LRAU).
  
Vistos els preceptes legals citats i la resta de disposicions de general i pertinent aplicació, de conformitat amb l'acord de la Comissió Territorial d'Urbanisme d'Alacant, resolc:
  
Aprovar definitivament el pla especial d'alineacions del viari per al pont sobre el riu Gorgos del municipi de Gata de Gorgos (Alacant).
  
Contra la present resolució, que posa fi a la via administrativa, es podrà interposar recurs contenciós administratiu, davant de la sala contenciosa del Tribunal Superior de Justícia de la Comunitat Valenciana, en el termini de dos mesos, comptadors des del dia següent a la notificació o publicació d'esta, de conformitat amb el que establix l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjuí que es puga interposar qualsevol altre recurs que es considere oportú.
  
València, 20 de novembre de 2002.- El conseller: José Ramón García Antón.